কালচিনির স্কুলের বেহাল দশা

আলিপুরদুয়ার : রাজ্যজুড়ে চলছে পার্শ্ব শিক্ষকদের কর্মবিরতি। বেতন বৃদ্ধি দাবি সহ একাধিক দাবিতে চলছে কর্মবিরতি। যার জেরে স্কুলগুলি ঠিকমতো পঠনপাঠন পরিচালনা করতে সমস্যায় পড়েছেন বিদ্যালয় কর্তৃপক্ষ।

একদিকে, সুপ্রিমকোর্টের রায়ে ফলে ছাব্বিশ হাজার চাকরি বাতিল হওয়ায় বিদ্যালয়গুলিতে শিক্ষক সঙ্কট। অনেক বিষয়ে শিক্ষক নেই। তার উপরে পার্শ্ব শিক্ষকদের চার দিনের কর্মবিরতি যেন গোঁদের উপর বিষফোঁড়া। গত একুশ এপ্রিল থেকে চলছে পার্শ্বশিক্ষকদের চারদিনের কর্মবিরতি।

আরও পড়ুন: চাকরিহারাদের কী বার্তা মমতার?

বর্তমানে বিদ্যালয়গুলি শিক্ষক অভাবে ধুঁকছে। পড়াশোনা লাটে উঠেছ। পার্শ্বশিক্ষকদের কর্মবিরতি আলিপুরদুয়ার জেলার বিভিন্ন হাইস্কুলে সমস্যা তৈরি হয়েছে। বিদ্যালয় চালাতে সমস্যা হচ্ছে।

কালচিনি ব্লকের হ্যামিল্টনগঞ্জ হাই স্কুলের প্রধান শিক্ষক জানান, সুপ্রিমকোর্টের রায়ে আট জনের চাকরি বাতিল হয়েছে। তার উপর বিদ্যালয় ছয়জন পার্শ্ব শিক্ষক কর্মবিরতি করছে তাদের দাবিদাওয়া নিয়ে। এর ফলে বিদ্যালয় চালাতে সমস্যা হচ্ছে অনেক ক্লাস বাদ যাচ্ছে।